László Lukács

László Lukács (Zalatna, 1850eko azaroaren 24a – Budapest, 1932ko otsailaren 23a) hungariar politikaria izan zen. Hungariako lehen ministroa izan zen 1912tik 1913ra.

Alderdi Liberaleko kide eta finantzetan aditua izan zen eta Dezső Bánffy, Kálmán Széll eta István Tiszaren gobernuetako kide izan zen Finantza ministro karguarekin.

1912ko apirilean Károly Khuen-Héderváry lehen ministroak dimisioa eman ondoren, Frantzisko Josef enperadoreak Lukács izendatu zuen lehen ministro. Hau soldaduen kopurua handitzeko legearen onarpena desblokeatzen saiatu zen, baina oposizioak, trukean, boto eskubidea zabaltzea eskatu zuen eta ez zen akordiorik lortu. 1912ko abenduan, Balkanetako Lehen Gerrarekin batera, Lukácsen gobernuak gerra garaian eskubide zibilak murriztea erabaki zuen oposizioaren gaitzespenarekin.

Ustelkeria leporatuta, Lukács 1913ko ekainean ordezkatu zuten.

Kategoria:Alba konderriko jendea
Kategoria:Hungariako noblezia
Kategoria:Hungariako ekonomialariak
Kategoria:Hungariako lehen ministroak
Kategoria:Budapesten hildakoak